Moje meno je Jessi a toto je môj kufrík.
Ale ešte predtým, ako vám ukážem, čo v ňom mám,
verejne sa priznám,
že
som posadnutá oblečením.
Milujem objavovanie, nosenie
a najnovšie
fotenie a blogovanie
o pestrofarebných, bláznivých oblečeniach
pre rôzne príležitosti.
Ale nekupujem si nič nové.
Všetko oblečenie mám z druhej ruky,
z blších trhov a sekáčov.
Ďakujem vám.
Nakupovanie v sekáčoch
mi umožňuje znižovať dopad
môjho šatníka na životné prostredie
a na moju peňaženku.
Stretnem tak množstvo skvelých ľudí;
moje peniaze idú zvyčajne na dobré účely;
vyzerám jedinečne;
a nakupovanie je takto mojou osobnou honbou za pokladom.
Čo tak asi dnes nájdem?
Bude to v mojej veľkosti?
Bude sa mi páčiť farba?
Bude to stáť menej ako $20?
Ak na toto všetko odpoviem áno,
cítim sa, ako by som vyhrala.
Vrátim sa teraz späť k môjmu kufríku
a poviem vám, čo som si zbalila
na tento vzrušujúci týždeň na TEDe.
Čo si asi so sebou prinesie niekto, kto má také množstvo oblečenia?
Takže vám ukážem, čo presne som si priniesla.
Priniesla som si sedem nohavičiek
a to je všetko.
Nohavičky presne na jeden týždeň
sú všetko, čo som si do kufríka zbalila.
Bola som presvedčená, že budem schopná nájsť
všetko ostatné, čo by som chcela nosiť,
hneď ako sa dostanem sem, do Palm Springs.
A keďže ma nepoznáte
ako tú ženskú, čo sa prechádza po TEDe v nohavičkách --
(Smiech)
znamená to, že som tie veci našla.
A teraz by som vám rada ukázala oblečenia tohto týždňa.
Znie to dobre?
(Potlesk)
Popri tom
sa s vami taktiež podelím o pár životných skúseností
ktoré, verte tomu či nie, som nazbierala
počas týchto dobrodružstiev, kedy nenosím nič nové.
Takže začnime s nedeľou.
Nazvala som to ligotavá tigrica.
Na to, aby ste vyzerali skvele, nemusíte utratiť veľa peňazí.
Takmer vždy môžete vyzerať fenomenálne za menej ako $50.
Celý toto odev, vrátane bundičky
ma stál $55,
a to bola najdrahšia vec,
akú som za celý týždeň nosila.
Pondelok: Vo farbe je sila.
Je takmer fyziologicky nemožné
mať zlú náladu, keď na sebe máte žiarivo červené nohavice.
(Smiech)
Ak ste šťastní,
prilákate k sebe ďalších šťastných ľudí.
Utorok:
Snaha zapadnúť medzi ostatných sa preceňuje.
Celý život som strávila tým,
že som sa snažila byť sama sebou
a súčasne zapadnúť medzi ostatných.
Proste buďte tým, kým ste.
Ak ste obklopení správnymi ľuďmi,
oni to nie len pochopia,
ale budú to oceňovať.
Streda:
Prijmite svoje vnútorné dieťa.
Niekedy mi ľudia hovoria,
že vyzerám ako by som sa hrala v maminej skrini,
alebo, že im pripomínam ich sedemročné dieťa.
Zvyknem sa usmiať
a povedať, "Ďakujem."
Štvrtok:
Sebavedomie je kľúč.
Ak si myslíte, že v niečom vyzeráte dobre,
takmer určite je to pravda.
A ak si myslíte, že v niečom nevyzeráte dobre,
taktiež je to pravdepodobne pravda.
Vyrastala som s mamou, ktorá ma toto učila dňom i nocou.
Ale až keď som mala 30,
som pochopila, čo to naozaj znamená.
V rýchlosti vám to teraz vysvetlím.
Ak veríte, že ste nádherný človek
vo vnútri aj navonok,
neexistuje štýl, na ktorý by ste nemohli siahnuť.
Takže ani pre nikoho z nás tu v publiku neexistuje ospravedlnenie.
Mali by sme byť schopní nosiť čokoľvek, čo chceme nosiť.
Ďakujem.
(Potlesk)
Piatok: Všeobecná pravda -- mám pre vás päť slov:
Zlaté flitre idú ku všetkému.
A napokon, sobota:
Objavenie svojho vlastného jedinečného štýlu
je naozaj skvelým spôsobom, ako svetu o sebe niečo povedať
bez toho, aby ste vyriekli jediné slovo.
Opakovane sa mi to preukázalo,
keď ku mne tento týždeň prichádzali ľudia
len vďaka tomu, čo som mala na sebe.
A zažila som tak skvelé rozhovory.
Takže je jasné, že sa mi toto všetko nevlezie
do môjho maličkého kufríka.
Takže predtým, ako sa vrátim domov do Brooklynu,
všetko darujem.
Pretože tento týždeň sa snažím naučiť to,
že je v poriadku nechať veci odísť.
Nie je potrebné, aby som sa na tieto veci citovo naviazala,
pretože za rohom
vždy bude
ďalšie bláznivé, pestrofarebné,
žiarivé oblečenie,
ktoré na mňa bude čakať,
ak do svojho srdca a vzhľadu vložím trocha lásky.
Ďakujem vám veľmi pekne.
(Potlesk)
Ďakujem.
(Potlesk)